jkorsvik/nowiki_second_scrape_merged huggingface dataset:
Hidra kirke

Hidra kirke er en åttekantet og korsformet kirke fra 1854 i Flekkefjord kommune i Agder fylke. Den ligger i tettstedet Kirkehamn på øya Hidra og står på et liste nes som stikker ut i havnen.
Byggverket er i tømmer og har 700 plasser (500-600 sitteplasser ifølge Myckland). Den er en mellomting mellom langkirke og korskirke, med en kombinasjon av åttekantet og korsformet grunnplan. Regjeringen ga løyve til oppføring av kirken i 1851 og den ble innviet i 1854. Kirken har mange likhetstrekk med Kistrand kirke i detaljer som utforming av takrytter og vinduer. Ifølge Eldal har kirkens utforming innslag av historisme og er også eksempel på variasjonen i 1800-tallets kirkebygging. Myckland karakteriserer stilen som empire. Altertavlen er malt av Marcelius Førland.I kirken finnes det en utstilling laget til 150-årsjubileet. I denne utstillingen kan man se tegninger, skrifter og annet som viser Hidra har vært kirkested siden 1348 da en prest i "Hitra kirkja" ble nevnt. Ifølge Ringard ble det allerede i 1060 oppført en liten steinkirke i Kirkehavn på Hidra. Hidra kirke var tidligere under Sogndal i Dalane (etter svartedauden mistet trolig Hidra rett til egen prest), og det var ofte messefall på grunn av lang og besværlig reise fra Sokndal. Fra 1746 var det fastboende kapellan på Hidra. I 1820 ble Flekkefjord eget prestegjeld med Hidra som anneks, og i 1824 ble Flekkefjord og Hidra overført fra Dalane til Lister prosti. Døpefonten er fra omkring 1600, kirklokkene er fra 1609 og 1752 og ble brukt i den forrige kirken. Den forrige kirken var av treverk og i dårlig stand og ble revet i 1852, det er uklart om dette var en kirke fra middelalderen. Rester av altertavlen i den forrige kirken og tavlen ble trolig laget av Pieter Reimers på 1600-tallet. Til kirken hører også et gotisk alterstaup og dåpsfat fra 1600-tallet, og en bibel fra 1717. Kirken fikk orgel i 1913 betalt av innsamlede midler. Det ble satt inn vedovner i 1877 og elektrisk oppvarming i 1951. I 1929 ble interiøret malt i lyse farger. Koret har et glassmaleri. Ved kirken står et minnesmerke over de som falt eller omkom på sjøen i 1940-1945.

		


== Referanser ==


== Eksterne lenker ==
«Hidra kirke». Kulturminnesøk. Riksantikvaren – Direktoratet for kulturminneforvaltning. 
Flekkefjord kirkelige fellesråd om kirken
Scene 2

Scene 2 var et norsk underholdningsprogram med Dan Børge Akerø som gikk direkte på TV 2 fra 1993 til 1994. Sendingene gikk på fredagskvelder, direkte fra Hotel Royal Christiania i Oslo. Ved siden av aktuelle gjester inneholdt programserien TV-flax-spillet og en internasjonal talentkonkurranse for barn. Seerne måtte kjøpe skrapelodd for å kunne delta i spillet om de store gevinstene i TV-studio. Programmer var delt i to, avbrutt av nyheter og vær.
Første sending var en halvtimes presentasjon av programmet. Den første ordinære sending kom derfor ikke før 15. januar.
Premieren ble sett av 950 000, og var det mest sette programmet på TV 2 den uken.


== Referanser ==
Netlandsnes kapell

Netlandsnes kapell er en langkirke fra 1886 i Kvinesdal kommune, Agder fylke.
Byggverket er i tre og har 100 plasser. Den ligger i Lister prosti, Agder og Telemark bispedømme.
Adkomst til stedet er via Fv839 og Rv465.


== Litteratur ==
Alf Henry Rasmussen (1993). «Netlandsnes kapell». Våre kirker. Norsk kirkeleksikon. Kirkenær: Vanebo forlag. s. 454. ISBN 82-75-27022-7. 


== Referanser ==


== Eksterne lenker ==
(no) «Netlandsnes kapell». Kirkesøk. Den norske kirke. 
«Netlandsnes kapell». Kulturminnesøk. Riksantikvaren – Direktoratet for kulturminneforvaltning. 
(de) Kirker i Norge Arkivert 29. september 2007 hos Wayback Machine. (Kirchen in Norwegen) (bilde)
RiksDan

RiksDan var en norsk talkshow og underholdningsprogram med Dan Børge Akerø som gikk på TV 2 fra 1994 til 1995. Programmet gikk forholdsvis sent på fredagskveldene. Opptakene ble gjort noen timer før sending.Programmet var inspirert av Børges SenFredag, men skulle inneholde mer dagsaktuelt stoff enn førstnevnte. Programmet ble nedlagt høsten 1995 etter et stort frafall i seertallene.Den andre sendingen ble sett av 600 000.


== Referanser ==
Eiken kirke

Eiken kirke er en korskirke fra 1817 på Eiken i Hægebostad kommune, Agder fylke.
Byggverket er i tre og har 300 plasser.
Adkomst til stedet er via Rv42.


== Kilder ==
Alf Henry Rasmussen (1993). «Eiken kirke». Våre kirker. Norsk kirkeleksikon. Kirkenær: Vanebo forlag. s. 456. ISBN 82-7527-022-7. 


== Eksterne lenker ==
(no) «Eiken kirke». Kirkesøk. Den norske kirke. 
Vest-Agder fylkeskommune Arkivert 17. september 2016 hos Wayback Machine.
«Eiken kirke». Kulturminnesøk. Riksantikvaren – Direktoratet for kulturminneforvaltning. 
Hægebostad kirkelige fellesråd Arkivert 17. september 2016 hos Wayback Machine.
(de) Kirker i Norge Arkivert 29. september 2007 hos Wayback Machine. (Kirchen in Norwegen)
Hægebostad kirke

Hægebostad kirke er en åttekantet kirke fra 1844 i Hægebostad kommune, Agder fylke.
Kirken ble bygget etter tegninger av sogneprest Nils Christian Hald (tjenestetid 1841-1844) med godkjenning og mindre merknader fra statskonduktør Christian H. Grosch. Torje Taralsen Birkeland var byggeleder..Byggverket er i tre og har 450 plasser. Den fikk elektrisk lys i 1921. Orgel ble satt opp i 1932.Kirken ligger i Lister prosti, Agder og Telemark bispedømme.I Inwood, USA, satte norske utvandrere opp en kirke som det kalte Hægebostad.


== Tidligere kirke ==
En kirke på stedet er nevnt første gang i 1445, men det er ikke kjent hva slags bygning dette var. Kirkestedet er nevnt i Stavanger kapitels jordebog, 1620. Den middelalderske bygning ble revet i 1629 og en langkirke av tømmer ble oppført i stedet. Tømmerkirken hadde et lite tårn, klokkene hang i et eget lite bygg (støpul) og små vinduer. Tomten var omtrent den samme som dagens kirke. I 1723 solgte kongen kirken for å skaffe penger til statskassen. På auksjonen kjøpet fire bønder kirken på vegne av bygdens allmue. Bygningen ble etterhvert for liten, presten N.C. Hald argumenterte i 1843 også for at bygningen ikke var verdig som gudshus. Treverk fra kirken fra 1629 ble brukt om igjen da ny kirke ble oppført i 1844.


== Referanser ==


== Eksterne lenker ==
Hægebostad kyrkje 150 år, [Tingvatn] : Hægebostad menighetsråd, 1994. På bokhylla.
(no) «Hægebostad kirke». Kirkesøk. Den norske kirke. 
Bilder hos Digitalt museum
«Hægebostad kirke». Kulturminnesøk. Riksantikvaren – Direktoratet for kulturminneforvaltning.
Lothar Bisky

Lothar Bisky (født 17. august 1941 i Zollbrück i Pommern i Tyskland, død 13. august 2013 i Leipzig) var en tysk politiker (Die Linke) og medlem i Europaparlamentet. Han var leder i fraksjonen GUE/NGL i Europaparlamentet og leder i det europeiske venstrepartiet.


== Liv og virke ==


=== Bakgrunn ===
Lothar Bisky vokste opp i Vest-Tyskland i Brekendorf i Schleswig-Holstein og innvandret til DDR i 1959 18 år gammel, fordi den finansielle situasjonen i familien hans tillot ikke at han kunne ta abitur i Vest-Tyskland. Senere studerte han i Berlin og Leipzig og jobbet som medieviter. Han ble medlem i SED i 1963.


=== Karriere ===
Fra 1980 til 1986 arbeidet han som dosent ved Akademie für Gesellschaftswissenschaften beim Zentralkomitee der SED. I 1986 ble han professor for film- og fjernsynsvitenskap og rektor i høyskolen Hochschule für Film und Fernsehen (HFF) i Potsdam.
For offentligheten ble han første gang synlig da han talte på den største demonstrasjonen under den fredelige revolusjonen i DDR på 4. november 1989 på Alexanderplatz i Berlin med 500000 deltakere.
Lothar Bisky var første gang leder for SEDs etterfølgerparti, som da het Partei des Demokratischen Sozialismus (PDS), fra 1993 til 2000. I 2003 ble han igjen valgt til partiets leder. Fra 2007 etter sammenslåingen med partiet WASG til partiet Die Linke var han partiets leder sammen med Oskar Lafontaine. I valget 2009 ble han medlem i Europaparlamentet. Derfor stilte han ikke igjen i valget til partileder i Die Linke i 2010.
Lothar Bisky er omstridt på grunn av sin mulige Stasi-fortid. Ved valget i 2005 ble han valgt inn i Forbundsdagen og forsøkte å bli valgt til en av parlamentets 6 visepresidenter. Han tapte i alle fire valgomgangene på grunn av de andre partienes skepsis mot ham som følge av mistankene om hans Stasi-fortid. Det såkalte Rosenholz-arkivet inneholder to kartotekkort hvor Bisky fra 1966 er registrert i Stasis utenlandsetterretningstjenste HVA med dekknavnet «Bienitz» og fra 1987 med dekknavnet «Klaus Heine». Bisky hevder å ha hatt «de vanlige kontaktene» til Stasi, men nekter for å ha underskrevet en forpliktelseserklæring.
Da Lothar Bisky ble rektor i filmhøyskolen HFF i Potsdam, ble han et emne til Stasis Hovedavdeling HA XX/7 som var ansvarlig for kontrollen av radio, film og TV. Overfor HA XX/7 beskrev HVA Lothar Bisky som «en pålitelig kamerat» som «strengt følger anvisninger og alltid er ærlig overfor Ministeriet for statssikkerhet».I 2007 betvilte Bisky i offentligheten at det hadde eksistert en formell ordre om å skyte flyktninger ved Berlinmuren, til tross for at drapene på flyktninger er allment kjent. Uttalelsen ble kritisert også av folk innenfor hans eget parti.


== Referanser ==


== Eksterne lenker ==
(de) Offisielt nettsted 
(en) Lothar Bisky – kategori av bilder, video eller lyd på Commons 
(en) Lothar Bisky på Internet Movie Database 
(en) Lothar Bisky på Discogs 
(en) Lothar Bisky på MusicBrainz 
(de) Lothar Bisky hos Forbundsdagen 
(en) Lothar Bisky hos Europaparlamentet
Ålefjær bedehuskapell

Ålefjær bedehuskapell er et bedehus i bydelen Ålefjær i Kristiansand kommune, Agder fylke.
Bedehuset ble innviet 19. desember 1908.
Kort tid etter, den 14. august 1910 ble ett tilbygg med kapell innviet og det første samarbeidet mellom ett bedehus og kirke. Kapellet kan lukkes igjen med dører slikt at storsalen opererer som bedehus. Åpnes dørene til kapellet fungerer storsalen som vigslet kirkebygg.
Ålefjær Bedehus lå under Tveit kirke (Kristiansand) frem til rundt 2005 da Oddernes Menighet & Justvik kirke fikk ansvar for Ålefjær.
Tomten bedehuset ligger på ble i sin tid overrakt til Ålefjærs innbyggere med forutsetning om at det skulle tjene som gudshus for dem til all tid.
Adkomst til stedet er via Fv453 og Rv452.


== Eksterne lenker ==
(no) «Ålefjær bedehuskapell». Kirkesøk. Den norske kirke. 
(de) Kirker i Norge Arkivert 27. september 2007 hos Wayback Machine. (Kirchen in Norwegen)
Grim kirke

Grim kirke er en arbeidskirke med katedralpreg fra 1969 matrikulert til Møllevannsveien på Grim i Kristiansand kommune, Agder fylke. Kirken er tegnet av daværende byarkitekt i Kristiansand, Alv Erikstad.
Byggverket er i betong og har 750 plasser. Else Marie Jakobsen har laget antependiet Kirkeåret til Grim kirke. 
Adkomst til stedet, som er et velkjent turistmål, er via Rv9 og E18.


== Eksterne lenker ==
Grim menighet
(de) Kirker i Norge Arkivert 27. september 2007 hos Wayback Machine. (Kirchen in Norwegen)
Grim kirke, Norske kirkebygg
(no) «Grim kirke». Kirkesøk. Den norske kirke. 
«Grim kirke». Kulturminnesøk. Riksantikvaren – Direktoratet for kulturminneforvaltning.
Soloppgang

Soloppgang er det tidspunktet solen dukker opp i horisonten i øst. Soloppgang må ikke blandes sammen med daggry, som er tiden da det begynner å lysne etter natten, en stund før selve soloppgangen. På grunn av atmosfæriske forhold vil faktisk solen ses før den stiger over horisonten, og på den måten kan både soloppgang og solnedgang ses på som optiske illusjoner.
Solens gang fra øst mot vest over jorden kommer av vår planets østoverrettede rotasjon. Denne illusjonen er likevel så overbevisende at de fleste kulturer har hatt myter og religioner bygget opp rundt det geosentriske verdensbildet. 
På den nordlige halvkule kommer ikke den seneste soloppgangen ved vintersolverv (21. eller 22. desember) slik man skulle tro, men snarere en gang mot slutten av desember. I tillegg til at tidspunktet for soloppgang og solnedgang forandrer seg i løpet av året, forandrer det seg også når man reiser vekk fra ekvator. 
Rett før soloppgang kan himmelen få de mest fantastiske farger. Dette er et resultat av lysbrytning i atmosfæren. Sollys er bygget opp av farger med forskjellig bølgelengde, og disse blir spredd av støvpartikler når de går gjennom atmosfæren. Det er dette som gjør at fargen på himmelen kan variere fra blått til rødt avhengig av hvor mye støv det er i atmosfæren og hvilken bane lyset tar. Når solen går ned eller står opp, blir sollyset refraktert i atmosfæren og danner et vertikalt fargespektrum. Disse fargene forsvinner en etter en, og den røde enden av spekteret forsvinner først. En sjelden gang kan man se grønne flekker rett før solen kommer over horisonten.


== Eksterne lenker ==
(en) Sunrises – kategori av bilder, video eller lyd på Commons 
(en) Sunrise – galleri av bilder, video eller lyd på Commons 
Formler for utregning av tiden for skumringen
Derfor er himmelen blå
Anke Fuchs

Anke Fuchs (født som Anke Nevermann 5. juli 1937 i Hamburg, død 14. oktober 2019 i Wilhelmshaven) var en tysk politiker (SPD). Hun var familieminister i den føderale regjeringen fra april til oktober 1982 og visepresident for Forbundsdagen fra 1998 til 2002. Fra 2003 var hun leder for Friedrich-Ebert-Stiftung.


== Liv og virke ==


=== Bakgrunn ===
Hun var datter av regjeringssjefen i bystaten Hamburg, Paul Nevermann, og hans hustru Grete. Foreldrene inviterte til hjemmet politikere som Herbert Wehner, Kurt Schumacher, Wilhelm Pieck og Otto Grotewohl. Foreldrene, begge bestefedre og to brødre var medlemmer av SPD. Selv ble hun med i partiets ungdomsorganisasjon (Falken) som skoleelev, og var aktiv i demonstrasjoner mot atomvåpen. Hun ble partimedlem i 1956, kort før hun tok abitur. Samme år begynte hun på jusstudere og i 1964 tok hun Zweiter Staatsexamen. 


=== Karriere ===
Hun begynte så som sakkyndig, nærmere bestemt Referentin für Arbeitsrecht und Sozialpolitik, for Deutscher Gewerkschaftsbund (DGB) for distriktet Nordmark. Hun var med i styret for fagorganisasjonen IG Metall fra 1971 til 1978.I 1977 ble Fuchs utnevnt til statssekretær i Departementet for arbeids- og sosialsaker av minister Herbert Ehrenberg. I 1979 ble hun partiledelsen (Parteivorstand) for SPD. Hun ble innvalgt i den vesttyske Forbundsdagen i 1980, da som representant for valgkretsen Köln II i Nordrhein-Westfalen.Den 28. april 1982 ble Fuchs utnevnt til minister for ungdom, familie og helse av forbundskansler Helmut Schmidt. Etter de konservatives valgseier måtte hun gå av den 4. oktober 1982.Hun ble tilbudt å stå som kandidat som ministerpresident i Niedersachsen i 1980-årene, men avslo fordi Gerhard Schröder hadde sterkere støtte. I 1990 stod hun som SPDs kandidat for samme verv i Sachsen, men CDU med Kurt Biedenkopf vant valget.Fuchs forble medlem av Forbundsdagen inntil 2002. Hun var visepresident for SPD-fraksjonen fra 1993 til 1998 og visepresident i Forbundsdagen fra 1998 til 2002.I mange år var hun president for Deutscher Mieterbund og for Friedrich Ebert-Stiftung fra 2003 til 2010. Hun fokuserte på nasjonal og internasjonal utdannelse, støtte til unge vitenskapsfolk, og europeisk politikk for fred og sosiale reformer. Hun var ærespresident fra 2010.Fuchs var gift og hadde to barn. Hun døde den 14. oktober 2019 etter lang tids sykdom.


== Verker ==
Anke Fuchs (1991). Mut zur Macht : Selbsterfahrung in der Politik (tysk). Hamburg: Hoffmann und Campe. ISBN 3-455-08428-1. 


== Referanser ==


== Eksterne lenker ==
Biografi
(de) Verk av og om Anke Fuchs i katalogen til det tyske nasjonalbiblioteket
Hånes kirke

Hånes kirke er en arbeidskirke fra 1986 i Kristiansand kommune, Agder fylke.
Byggverket er i mur og har 300 plasser.
Kirkens altertavle utgjøres av monotypiene som er limt til veggen i hele koret, laget av kunstneren Borgny Svalastog.


== Eksterne lenker ==
Kristiansand Kirkelige Fellesråd om Hånes kirke Arkivert 3. desember 2013 hos Wayback Machine.
Hånes kirke på kirkenorge.no
(no) «Hånes kirke». Kirkesøk. Den norske kirke.
Katrin Göring-Eckardt

Katrin Dagmar Göring-Eckardt (født 3. mai 1966 i Friedrichroda, Thüringen) er en tysk politiker (De grønne) og tidligere borgerrettsforkjemper i DDR. Hun var fra 2005 til 2013 Forbundsdagens visepresident, og fra 2009 til 2013 preses i synoden i Tysklands evangeliske kirke.Göring-Eckardt ble i november 2012 sammen med Jürgen Trittin valgt som sitt partis toppkandidat ved Forbundsdagsvalget i 2013. Hun ble i januar 2017 valgt til samme rolle foran valget i Tyskland 2017, denne gang sammen med Cem Özdemir.
Katrin Göring Eckhard har studert teologi, men fullførte ikke studiene. I 1989 hørte hun til grunnleggerne av borgerrettsorganisasjonen Demokratie Jetzt i DDR.  Hun ble innvalgt til Forbundsdagen første gang ved valget i 1998.


== Litteratur ==
Mariam Lau: «Bundestagsvizepräsidentin Katrin Göring-Eckardt», i: Michael F. Feldkamp (red.): Der Bundestagspräsident. Amt – Funktion – Person (16. valgperiode). Olzog, München 2007, ISBN 978-3-7892-8201-0


== Referanser ==


== Eksterne lenker ==
(de) Offisielt nettsted 
(en) Katrin Göring-Eckardt – kategori av bilder, video eller lyd på Commons 
(de) Verk av og om Katrin Göring-Eckardt i katalogen til det tyske nasjonalbiblioteket
Biografi på internettsiden til Forbundsdagsgruppen til Bündnis 90/Die Grünen
Biografi i Forbundsdagen
Hermann Otto Solms

Hermann Otto Solms, egentlig Hermann Otto Prinz zu Solms-Hohensolms-Lich, (født 24. november 1940 i Lich) er en hessisk prins og tysk liberal politiker. Han var formann for FDPs fraksjon i den tyske Forbundsdagen fra 1991 til 1998, og fra 1998 har han vært visepresident for Forbundsdagen. Han studerte økonomi og landbruksvitenskap, og tok doktorgraden i 1975. I 1980 ble han innvalgt i Forbundsdagen. Han tilhører den fyrstelige hessiske adelsslekten Solms.


== Referanser ==


== Eksterne lenker ==
(de) Offisielt nettsted 
(en) Hermann Otto Solms – kategori av bilder, video eller lyd på Commons 
(de) Hermann Otto Solms hos Forbundsdagen 
(de) Hermann Otto Solms på Twitter 
Hermann Otto Solms på Facebook 
(de) Biografi
(de) Verk av og om Hermann Otto Solms i katalogen til det tyske nasjonalbiblioteket
Justvik kirke

Justvik kirke er en kirke fra 1996 i tettstedet Justvik i Kristiansand kommune, Agder fylke, bygget i gul teglstein. Justvik kirke er en kirke i Oddernes sokn, den deler sokneprest med Oddernes kirke.


== Eksterne lenker ==
Menighetens hjemmeside
Kristiansand Kirkelige Fellesråd Arkivert 30. juni 2012 hos Wayback Machine.
Justvik kirke på kirkenorge.no
(no) «Justvik kirke». Kirkesøk. Den norske kirke.
Randesund menighetshus

Randesund menighetshus på Søm i Kristiansand kommune ble bygget i 1975 for å fungere som gudstjenestelokale og menighetshus for bydelen. Byggverket er i mur og tre og har 300 plasser. Altertavlen er et tekstilarbeid fra 1983 av Else Marie Jakobsen, en replikk til hennes eget teppe i Teie kirke fem år tidligere.Etter at Søm kirke ble innviet i 2004 har menighetshuset gått over til å være bydelshus.


== Referanser ==
Torridal kirke

Torridal kirke er en langkirke fra 1978 i Kristiansand kommune, Agder fylke. Byggverket er i leca og har 250 plasser.  Kirken har en altertavle i billedvev av Else Marie Jakobsen fra 1981. Tema for tavlen er «Fra torner til seier» og størrelsen er 200 x 250 cm.


== Eksterne lenker ==
(no) «Torridal kirke». Kirkesøk. Den norske kirke. 
Hjemmeside
Torridal kirke på agderkultur.no
Tveit menighetshus

Tveit menighetshus er fra 1988 i Kristiansand kommune, Vest-Agder fylke.
Byggverket er i tre og har 120 plasser.
Hellemyr kirke

Hellemyr kirke er en arbeidskirke fra 1988 i Kristiansand kommune, Agder fylke.
Byggverket er i betong og leca og har 220 plasser.


== Eksterne lenker ==
Hellemyr menighet
(no) «Hellemyr kirke». Kirkesøk. Den norske kirke.
Voie kirke

Voie kirke er en arbeidskirke fra 1990 på Voie i Kristiansand kommune, Agder fylke. Den oppstod med folkeveksten i Voiebyen, hvor det på 1970-tallet ble klart at Vågsbygd kirke ble for liten for hele bydelen Vågsbygd.  Voie ble i 1977 eget prestegjeld og i 1978 eget kirkesogn. Arbeidet ble initiert av Knut Tallaksen, og første sogneprest ble Wollert Meyer.
Første byggetrinn stod ferdig 1982, med ferdigstillelse i 1990. Byggverket er i tegl i en halvsirkelform og har 500 plasser. Adkomst til stedet er via Fv457 og Fv456. Kirkegården ble tatt i bruk høsten 2014.


== Referanser ==


== Eksterne lenker ==
(no) «Voie kirke». Kirkesøk. Den norske kirke. 
Voie menighet Arkivert 29. august 2012 hos Wayback Machine.
Voie kirke på www.agderkultur.no
«Voie kirke». Kulturminnesøk. Riksantikvaren – Direktoratet for kulturminneforvaltning. 
(de) Kirker i Norge Arkivert 29. september 2007 hos Wayback Machine. (Kirchen in Norwegen)
Rutebok for Norge

Rutebok for Norge er en oversikt over offentlig transport i Norge. Den har periodevis inneholdt tidstabeller, priser, kart og annen essensiell reiseinformasjon. Den inneholdt også under en periode en liste over norske overnattingssteder.
Rutebok for Norge ble først utgitt i 1869 under navnet Norges Kommunikasjoner eller Reiseblad. Den fikk sitt nåværende navn i 1918 da den ble slått sammen med den tilsvarende utgivelsen for jernbanen. Ruteboken ble utgitt ukentlig mellom 1880 og 1932, senere kom den hver fjortende dag.

Siden 1991 ble den utgitt i papirform av Norsk Reiseinformasjon, med fire utgaver i året, senere to. Mellom 1994 og 2005 ble en elektronisk versjon utgitt på diskett og CD-ROM, med samme innhold som papirversjonen. Siden 2003 var den også tilgjengelig på Internett, på www.rutebok.no, men tjenesten ble lagt ned høsten 2017. Fra august 2011 ble reiseplanleggeren utgitt som iPhone App med en versjon tilrettelagt for blinde og svaksynte, samtidig som papirversjonen ble utfaset.
I april 2017 ble Norsk Reiseinformasjon en del av ny-etablerte Entur AS som overtok eierskap av alle tjenester, inkl. Rutebok for Norge.
Rutebok for Norge utga også et kart over Norge, med ruter og rutenummer påtegnet. Kartet utkom som vedlegg til enkelte utgaver av ruteboken.


=== Gamle rutebøker ===

		
		
		


== Referanser ==
Feda kirke

Feda kirke er en korskirke fra 1802 på Feda i Kvinesdal kommune, Agder fylke.
Byggverket er i tre og har 300 sitteplasser. Det er oppført av byggmester Axel Lohne.Kirken ligger ved Fedafjorden på østsiden av utløpet til Fedaelva, med småbåthavna like ved.


== Referanser ==


== Eksterne lenker ==
«Feda kirke». Kulturminnesøk. Riksantikvaren – Direktoratet for kulturminneforvaltning.
Fjotland kirke

Fjotland kirke er en langkirke fra 1836 på Fjotland i Kvinesdal kommune, Agder fylke.
Byggverket er i tre og har 420 plasser. Den er oppført etter typetegninger av Hans Ditlev Franciscus von Linstow.


== Eksterne lenker ==
(no) «Fjotland kirke». Kirkesøk. Den norske kirke. 
«Fjotland kirke». Kulturminnesøk. Riksantikvaren – Direktoratet for kulturminneforvaltning.
Biratnagar

Biratnagar (nepali बिराटनगर) er en by i Nepal og den 3. største etter Pokhara og Katmandu. Biratnagar er hovedstad i Morang-distriktet i Øst-Nepal. Byen ligger nær grenseovergang Jogbani og grensen til India, og er viktig for handelen begge veier. I 2011 var det 261 125 innbyggere i byen. Biratnagar er kjent som hjembyen til den store og politisk mektige Koirala-familien.


== Næringsliv ==
Biratnagar lever av industri, handel og jordbruk og er et økonomisk kraftsentrum i det østlige Tarai. En av landets første store industribedrifter Biratnagar Jute Mills ble startet i byen i 1936. Rundt byen dyrkes det mest ris.


== Politikk ==
Politisk har Biratnagar spilt en viktig rolle både for Nepals Kongresspartis og Nepals Kommunistiske Partis utvikling. Da det var streik i juteindustrien her i 1947 kom både Man Mohan Adhikari og Girija Prasad Koirala fra India for å lede streiken. 


== Referanser ==


== Eksterne lenker ==
Offisielt nettsted 
(en) Biratnagar – kategori av bilder, video eller lyd på Commons 
Our Biratnagar
Biratnagar Arkivert 24. desember 2018 hos Wayback Machine.